CELEX: 32008D0378
Language: da
Date: 2008-05-15 00:00:00
Title: 2008/378/EF: Kommissionens beslutning af 15. maj 2008 om ændring af beslutning 2006/133/EF om et krav til medlemsstaterne om midlertidigt at træffe supplerende foranstaltninger mod spredning af Bursaphelenchus xylophilus (Steiner et Buhrer) Nickle et al. (fyrretræsnematoden) for så vidt angår andre områder i Portugal end dem, hvor den vides ikke at forekomme (meddelt under nummer K(2008) 1892)

20.5.2008   
            
            
               DA
            
            
               Den Europæiske Unions Tidende
            
            
               L 130/22
            
         
      KOMMISSIONENS BESLUTNING
   
   af 15. maj 2008
   om ændring af beslutning 2006/133/EF om et krav til medlemsstaterne om midlertidigt at træffe supplerende foranstaltninger mod spredning af Bursaphelenchus xylophilus (Steiner et Buhrer) Nickle et al. (fyrretræsnematoden) for så vidt angår andre områder i Portugal end dem, hvor den vides ikke at forekomme
   (meddelt under nummer K(2008) 1892)
   (2008/378/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 16, stk. 3, og
   ud fra følgende betragtninger:
   
               (1)
            
            
               Portugal har truffet foranstaltninger mod spredning af fyrretræsnematoden i overensstemmelse med Kommissionens beslutning 2006/133/EF af 13. februar 2006 om et krav til medlemsstaterne om midlertidigt at træffe supplerende foranstaltninger mod spredning af Bursaphelenchus xylophilus (Steiner et Buhrer) Nickle et al. (fyrretræsnematoden) for så vidt angår andre områder i Portugal end dem, hvor den vides ikke at forekomme (2).
            
         
               (2)
            
            
               Portugal sendte den 11. april 2008 Kommissionen en rapport om konstateringen af nye udbrud af fyrretræsnematoden, efter at de portugisiske myndigheder havde foretaget en ekstraordinær undersøgelse ud over den årlige kontrol i den del af Portugal, hvor man hidtil har vidst, at fyrretræsnematoden ikke forekom.
            
         
               (3)
            
            
               De obligatoriske årlige kontroller fra tidligere år havde ikke påvist disse seneste udbrud af fyrretræsnematoden i Portugal. Som følge af dette nye udbrud er det nødvendigt, at Portugal straks foretager en yderligere risikobaseret kontrol på hele sit område på grundlag af en kontrolplan, som Kommissionen skal godkende, og at Portugal forelægger Kommissionen resultaterne af den pågældende kontrol, så snart de foreligger.
            
         
               (4)
            
            
               På grundlag af erfaringerne med gennemførelsen af eksisterende hasteforanstaltninger og de nyeste videnskabelige oplysninger er det nødvendigt at træffe særligt effektive foranstaltninger vedrørende forekomster i områder, hvor man hidtil har vidst, at fyrretræsnematoden ikke forekom.
            
         
               (5)
            
            
               Beslutning 2006/133/EF bør derfor ændres i overensstemmelse hermed.
            
         
               (6)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Plantesundhed —
            
         VEDTAGET FØLGENDE BESLUTNING:
   Artikel 1
   Beslutning 2006/133/EF ændres således:
   
               1)
            
            
               Artikel 4 affattes således:
               »Artikel 4
               1.   Medlemsstaterne gennemfører en årlig officiel kontrol af modtageligt træ, modtagelig bark og modtagelige planter med oprindelse i deres lande for at fastslå, om der er tegn på angreb af fyrretræsnematoden.
               Resultaterne af denne kontrol meddeles til de øvrige medlemsstater og Kommissionen senest den 15. december hvert år, jf. dog artikel 16, stk. 1, i direktiv 2000/29/EF.
               2.   Ud over den i stk. 1 omhandlede kontrol udarbejder Portugal en kontrolplan for hele sit område og forelægger den for Kommissionen til godkendelse. Planen skal være risikobaseret, og der skal være taget hensyn til, hvordan modtagelige planter er fordelt på Portugals område. Hvis kontrolplanen ikke er indgivet senest den 16. maj 2008, kan Kommissionen træffe passende foranstaltninger.
               Resultaterne af den kontrol, der foretages på grundlag af kontrolplanen, meddeles til Kommissionen og de øvrige medlemsstater, så snart de foreligger.«
            
         
               2)
            
            
               I artikel 5 affattes stk. 3 således:
               »Listen opdateres i overensstemmelse med resultaterne af de i artikel 4 omhandlede officielle kontroller og med oplysninger anmeldt i henhold til artikel 16, stk. 1, i direktiv 2000/29/EF.«
            
         
               3)
            
            
               Bilaget til beslutning 2006/133/EF ændres som anført i bilaget til nærværende beslutning.
            
         Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 15. maj 2008.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EFT L 169 af 10.7.2000, s. 1. Senest ændret ved Kommissionens direktiv 2007/41/EF (EUT L 169 af 29.6.2007, s. 51).
   
      (2)  EUT L 52 af 23.2.2006, s. 34. Ændret ved beslutning 2008/340/EF (EUT L 115 af 29.4.2008, s. 41).
   
      BILAG
      I punkt 2, litra a), nr. iii), tredje led, i bilaget til beslutning 2006/133/EF indsættes som andet underafsnit:
      
         »Hvis der imidlertid konstateres udbrud af fyrretræsnematoden i et område, hvor man tidligere vidste, at den ikke forekom, afgrænses det pågældende område (nyt afgrænset område), og i en periode på et år fra datoen for konstateringen kontrolleres planterne i det pågældende område i alle tilfælde, hvor planterne befinder sig i den del af det afgrænsede område, hvor fyrretræsnematoden vides at forekomme, og på grundlag af en repræsentativt udtaget prøve i tilfælde, hvor planterne befinder sig i den del af det afgrænsede område, der er udpeget som stødpudezone. Anden og tredje sætning i første underafsnit finder anvendelse.«